CELEX: C2005/057/17
Language: lv
Date: 2005-03-05 00:00:00
Title: Tiesas spriedums (ceturtā palāta) 2005. gada 20. janvārī lietā C-300/03 (Hessisches Finanzgericht (Hessenes Finanšu tiesa), Kasele, lūgums sniegt prejudiciālu nolēmumu) Honeywell Aerospace GmbH pret Hauptzollamt Gießen (Kopienas tranzīts — Muitas parāda rašanās pārkāpumu vai nelikumību gadījumā — Sekas, ja galvenajam atbildīgajam nav norādīts pārkāpuma vai nelikumības izdarīšanas vietas pierādījumu sniegšanas termiņš)

5.3.2005   
            
            
               LV
            
            
               Eiropas Savienības Oficiālais Vēstnesis
            
            
               C 57/9
            
         
      TIESAS SPRIEDUMS
   
   (ceturtā palāta)
   2005. gada 20. janvārī
   lietā C-300/03 (Hessisches Finanzgericht (Hessenes Finanšu tiesa), Kasele, lūgums sniegt prejudiciālu nolēmumu) Honeywell Aerospace GmbH pret Hauptzollamt Gießen
       (1)
   
   (Kopienas tranzīts - Muitas parāda rašanās pārkāpumu vai nelikumību gadījumā - Sekas, ja galvenajam atbildīgajam nav norādīts pārkāpuma vai nelikumības izdarīšanas vietas pierādījumu sniegšanas termiņš)
   (2005/C 57/17)
   tiesvedības valoda - vācu
   Lietā C-300/03 par lūgumu sniegt prejudiciālu nolēmumu atbilstoši EKL 234. pantam, ko Hessisches Finanzgericht (Hessenes Finanšu tiesa), Kasele (Vācija), iesniedza ar lēmumu, kas pieņemts 2003. gada 25. aprīlī un kas Tiesā reģistrēts 2003. gada 11. jūlijā tiesvedībā Honeywell Aerospace GmbH pret Hauptzollamt Gießen, Tiesa (ceturtā palāta) šādā sastāvā: palātas priekšsēdētājs K. Lenaerts, tiesneši J. N. Cunha Rodrigues (referents) un K. Schiemann, ģenerāladvokāts D. Ruiz-Jarabo Colomer, sekretārs R. Grass, 2005. gada 20. janvārī ir pasludinājusi spriedumu, kura rezolutīvā daļa ir šāda:
   203. panta 1. punkts Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi saistībā ar 379. pantu Komisijas 1993. gada 2. jūlija Regulā (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi, ir jāinterpretē tādējādi, ka muitas parāds uzskatāms par radušos tad, ja Kopienas ārējā tranzīta procedūrā nodots sūtījums nav uzrādīts galamērķa muitas iestādē, taču dalībvalsts, kurai pieder nosūtītāja muitas iestāde, var veikt parāda piedziņu tikai tad, ja šī iestāde galvenajam atbildīgajam ir paziņojusi, ka tā rīcībā ir trīs mēnešu termiņš pieprasīto pierādījumu sniegšanai, un ja pierādījumi šajā termiņā nav sniegti.
   
      (1)  OV C 226, 20.09.2003.